CELEX: E2014P0008
Language: mt
Date: 2014-01-20 00:00:00
Title: Azzjoni mressqa fl-20 ta’ Jannar 2014 mill-Awtorità ta’ Sorveljanza tal-EFTA kontra l-Islanda (Kawża E-8/14)

28.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/13
            
         Azzjoni mressqa fl-20 ta’ Jannar 2014 mill-Awtorità ta’ Sorveljanza tal-EFTA kontra l-Islanda
   (Kawża E-8/14)
   (2014/C 163/12)
   Fl-20 ta’ Jannar 2014 l-Awtorità ta’ Sorveljanza tal-EFTA, irrappreżentata minn Xavier Lewis u Maria Moustakali, li qegħdin jaġixxu ta’ Aġenti tal-Awtorità ta’ Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li billi l-Islanda naqset li tadotta, u/jew tinnotifika lill-Awtorità ta’ Sorveljanza tal-EFTA minnfih dwar, il-miżuri kollha meħtieġa biex jiġi implimentat l-Att imsemmi fil-punt 27 tal-Anness XVIII tal-Ftehim taż-Żona Ekonomika Ewropea (id-Direttiva 2009/38/KE tal-Parlament Ewropew u tal-Kunsill tas-6 ta’ Mejju 2009, dwar l-istabbiliment ta’ Kunsill tax-Xogħlijiet Ewropew jew proċedura fl-impriżi fuq skala Komunitarja u fil-gruppi tal-impriżi fuq skala Komunitarja għall-għanijiet ta’ informazzjoni u ta’ konsultazzjoni tal-impjegati (Tfassil mill-ġdid)), kif adattat għall-Ftehim taż-ŻEE permezz tal-Protokoll 1 u tad-Deċiżjoni tal-Kumitat Konġunt Nru. 54/2010 tiegħu, fiż-żmien preskritt, l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim taż-ŻEE.
            
         
               2.
            
            
               Tordna lill-Islanda tħallas l-ispejjeż tal-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               Din l-applikazzjoni tindirizza n-nuqqas tal-Islanda li tikkonforma, sa mhux aktar tard mis-26 ta’ Awwissu 2013, ma’ opinjoni motivata mogħtija mill-Awtorità ta’ Sorveljanza tal-EFTA fis-26 ta Ġunju 2013 dwar in-nuqqas ta’ dan l-Istat li jimplimenta fl-ordni ġuridiku nazzjonali tiegħu, id-Direttiva 2009/38/KE tal-Parlament Ewropew u tal-Kunsill tas-6 ta’ Mejju 2009 dwar l-istabbiliment ta’ Kunsill tax-Xogħlijiet Ewropew jew proċedura fl-impriżi fuq skala Komunitarja u fil-gruppi tal-impriżi fuq skala Komunitarja għall-għanijiet ta’ informazzjoni u ta’ konsultazzjoni tal-impjegati (Tfassil mill-ġdid) (“l-Att”), kif imsemmi fil-punt 27 tal-Anness XVIII għall-Ftehim taż-Żona Ekonomika Ewropea, u kif adattat għall-Ftehim taż-ŻEE permezz tal-Protokoll 1 tiegħu.
            
         
               —
            
            
               L-Awtorità ta’ Sorveljanza tal-EFTA tiddikjara li l-Islanda ma ssodisfatx l-obbligi tagħha skont l-Artikolu 16 tal-Att u skont l-Artikolu 7 tal-Ftehim taż-ŻEE, billi ma adottatx, u/jew ma nnotifikatx lill-Awtorità ta’ Sorveljanza tal-EFTA dwar il-miżuri kollha meħtieġa biex jiġi implimentat l-Att fiż-żmien preskritt.